Diskografija
<s>Diskografija (grčki diskos kolut disk, grčki grafo pišem, popis diskova) je cjelovit i sustavan popis svih glazbenih izdanja nekog izvođača.</s><s>Diskografija najčešće obuhvaća  zvučne snimke studijskih  i koncertnih izdanja koje objavljuju glazbenici i glazbene skupine.</s><s>Neobjavljena izdanja nazivaju se demo snimke, koja se ponekad navode u cjelovitim popisima službeno izdanih glazbenih uradaka.</s><s>Cjelokupna izdanja neke glazbene skupine ili samostalnog glazbenika koja  se objavljuju preko izdavačke kuće, uglavnom se nazivaju zbirnim imenom „diskografija“.</s><s>Za zbirku gramofonskih ploča služio je naziv gramoteka ili diskoteka, premda izraz diskoteka također označava i plesni klub u kojem se ne izvodi živa glazba, već se pleše na glazbu koju disc jockey pušta sa ploča.</s>

<s>Detaljan diskografski popis zvučnih zapisa uključuje točno ime izvođača i autora tekstova, aranžmana i glazbe, puni naziv glazbenog djela (ime skladbe i albuma), trajanje skladbe izraženo u minutama, datum objavljivanja (najčešće se uzima u obzir godina), naziv izdavača, mjesto snimanja i izdavanja (najčešće država).</s>

<s>Sam naziv popularizirali su 1930-ih obožavatelji jazza i kolekcionari ploča.</s><s>Godine 1935. objavljena je britanska diskografska knjiga Rythm on Records koju je sastavio engleski diskograf jazza Hilton Schleman.</s><s>U nazivu djela naziv diskografija prvi puta koristi francuski kritičar Charles Delaunay u naslovu djela Discographie hot  tj. Hot Discography (na engleskom) objavljenog 1936.</s><s>Radilo se o sveobuhvatnom popisu nekih jazz izdanja.</s><s>Ove dvije knjige bile su osnova kasnijim sličnim izdanjima.</s><s>Diskografske popise objavljivali su  i entuzijasti  sakupljači ploča u drugoj polovici 1920-ih i u tridesetim godinama prošlog stoljeća.</s><s>Popisi su bili objavljivani u časopisima kućne proizvodnje o snimkama ranog jazza i srodne glazbe, a ponekad i u glazbenim časopisima kao što su Melody Maker, Hot News i Swing Music.</s><s>Detaljno popisivanje i sustavno uređivanje diskografije jazz izdanja, nastavilo se i prilikom objavljivanja i uređivanja blues glazbe.</s>

<s>Ova praksa primjenjenivana je kasnije i na rock glazbu i na sve ostale glazbene žanrove od 1960-ih godina nadalje.</s><s>Popularni glazbeni časopisi u samu diskografiju često uključuju i životopis samog izvođača.</s>

<s>Literatura 
 Popular Music: The Key Concepts na Google knjige, Roy Shuker   Popular music  The key concepts Routledge, London 2002.</s>

<s>Izvori</s>

<s>Vanjske poveznice 
diskografija.com web stranica koja obuhvaća diskografije hrvatskih pjevača i sastava</s>

